**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең ҖАВАПЛАРЫ**

**2019-2020 уку елы. 11 нче сыйныф**

**Үткәрү вакыты – 180 минут**

**Максималь балл – 77**

**I. Тестлардан дөрес җавапны билгеләгез.**

1. Җөмләдәге калын сузык авазларның саны дөрес күрсәтелгән рәтне билгеләгез. **(2 балл)**

*Дөньяда иң кечкенә бәхет – байлык, иң зур бәхет – саулык.* (Мәкаль)

а) 6;

**ә) 7;**

б) 8;

в) 9.

2. Сүз басымы соңгы иҗеккә төшмәгән сүзләр дөрес күрсәтелгән рәтне билгеләгез. **(2 балл)**

*Дөядәй буең булганчы, төймәдәй акылың булсын.* (Мәкаль)

а) *булганчы*;

ә) *дөядәй, төймәдәй*;

**б) *дөядәй, булганчы, төймәдәй*;**

в) *дөядәй, булганчы, төймәдәй, булсын*.

3. Архаизм дөрес күрсәтелгән рәтне билгеләгез. **(2 балл)**

а) *санак*;

ә) *кучат*;

б) *ярлык*;

**в) *углым*.**

4. Телара сүзлек дөрес күрсәтелгән рәтне билгеләгез. **(2 балл)**

**а) “Татарча-русча сүзлек”;**

ә) “Татар исемнәре сүзлеге”;

б) “Татар теленең аңлатмалы сүзлеге”;

в) “Татар теленең орфографик сүзлеге”.

5. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Алтын* ***җем*** *итә, табынганны җен итә.* (Мәкаль)

а) исем;

ә) фигыль;

**б) аваз ияртеме;**

в) ымлык.

6. Һәрвакыт сүз артыннан килә торган кисәкчәләр дөрес күрсәтелгән рәтне билгеләгез. **(2 балл)**

**а) *түгел, бит, ләбаса, -мыни*;**

ә) *нәкъ, дөм, сап-, һич*;

б) *җете, иң, тома, бик*;

в) *һәм, әллә, әмма, чөнки*.

7. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

***Ул*** *урманда яшел киемле агачлар үсәләр, тәмле-тәмле җиләкләр кызарып пешәләр.* (Абдулла Алиш)

а) зат алмашлыгы;

**ә) күрсәтү алмашлыгы;**

б) билгеләү алмашлыгы;

в) кисәкчә.

8. Җөмләдәге барлык хәбәрләр дә дөрес күрсәтелгән рәтне билгеләгез. **(2 балл)**

*Күпне күр дә фикер ит, юкны күр дә шөкер ит.* (Мәкаль)

а) *фикер ит, шөкер ит*;

ә) *ит, ит*;

б) *күр, ит, күр, ит*;

**в) *күр, фикер ит, күр, шөкер ит*.**

9. Бирелгән җөмләдәге иярчен компонентның төре дөрес күрсәтелгән рәтне билгеләгез. **(2 балл)**

*Кемнең җырын җырласаң, шуның көен көйләрсең.* (Мәкаль)

а) синтетик иярчен шарт җөмлә;

**ә) аналитик иярчен аергыч җөмлә;**

б) синтетик иярчен тәмамлык җөмлә;

в) аналитик иярчен тәмамлык җөмлә.

10. Бирелгән җөмләнең төре дөрес күрсәтелгән рәтне билгеләгез. **(2 балл)**

*Чәчәкләрне кемнәр өзә, кемнәр шундый сихри матурлыкка кул күтәрә – Гәүһәр белми.* (Халисә Ширмән)

а) иярченле кушма җөмлә;

ә) теркәгечсез тезмә кушма җөмлә;

**б) тиңдәш иярүле күп иярченле катлаулы кушма җөмлә;**

в) бер-бер артлы иярүле күп иярченле катлаулы кушма җөмлә.

**II. Башыгызны эшләтегез.**

Шакмакларга тиешле хәрефләрне куеп, гарәп-фарсы алынмаларын языгыз **(10 балл)**

|  |  |  |  |  |  |  |  |
| --- | --- | --- | --- | --- | --- | --- | --- |
| м | ә | х | ә | **б** | **б** | ә | т |
| т | ә | к | ә | **б** | **б** | е | р |
| м | ө | к | и | **б** | **б** | ә | н |
| м | ө | к | а | **д** | **д** | ә | с |
| т | ә | в | ә | **к** | **к** | ә | л |
| т | ә | х | ә | **л** | **л** | ү | с |
| м | ө | г | а | **л** | **л** | и | м |
| җ | ә | һ | ә | **н** | **н** | ә | м |
| м | ө | д | ә | **р** | **р** | и | с |
| м | ө | х | ә | **р** | **р** | и | р |

**III. Теоретик бирем.**

Тәмамлык турында белгәннәрегезне языгыз. **(8 балл)**

**IV. Гамәли һәм иҗади бирем.**

*“Сугыш” сүзен ишеткәч, ялгыз алмагач күз алдыма килә: төбендә җил койган яшел алмалар...* (Шәүкәт Галиев)

1. Уңай ассимиляция чагылыш тапкан сүзләрне сайлап языгыз. Алар уңай ассимиляциянең кайсы төренә карыйлар? **(5 балл)**

***(Ишеткәч, алдыма, төбендә, койган – яңгыраулыкта-саңгыраулыкта охшашлану)***

2. ***Сугыш*** сүзенең синонимик оясын һәм антонимнарын языгыз. **(4 балл)**

3. ***Сугыш*** һәм ***алмагач*** сүзләрен мәгънәле кисәкләргә аерыгыз, сүз төзелеше ягыннан тикшерегез. **(6 балл)**

4. ***Ишеткәч****,* ***койган*** сүзләренә морфологик анализ ясагыз. **(6 балл)**

5. Җөмләнең баш кисәкләрен һәм компонент чикләрен билгеләгез, схемасын сызыгыз, җөмләгә билгеләмә бирегез. **(6 балл) (*берничә төр иярүле күп иярченле катлаулы кушма җөмлә*)**

6. Сугышның фаҗигасе, аны булдырмау юллары, сугыш һәм тынычлык белән бәйле фикерләрегезне 12-15 җөмләдән торган бәйләнешле текст итеп языгыз. **(12 балл)**