**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең ҖАВАПЛАРЫ**

**2019-2020 уку елы. 8 нче сыйныф**

**Үткәрү вакыты – 150 минут**

**Максималь балл – 66**

**I. Тестлардан дөрес җавапны билгеләгез.**

1. Җөмләдәге сингармонизм законының рәт гармониясенә буйсынмаган сүзләр саны дөрес күрсәтелгән рәтне билгеләгез. **(2 балл)**

*Безнең кадеребезне, матурлыгыбызны беләсең килсә, Аю агай, син бөек шагыйрь Г.Тукай шигырьләрен тыңлап кара һәм илебезнең олы рәссамы И.Шишкин картиналарына күз сал.* (Гариф Галиев)

а) 2;

**ә) 3;**

б) 4;

в) 5.

2. Җөмләдәге ТСТ (тартык+сузык) иҗек калыбының саны дөрес күрсәтелгән рәтне билгеләгез. **(2 балл)**

*Күзләрен кояш нурлары иркәләүдән уянып китте ул.* (Фәрит Яхин)

а) 6;

ә) 7;

**б) 8;**

в) 9.

3. Бирелгән сүзләрнең төре дөрес күрсәтелгән рәтне билгеләгез. **(2 балл)**

***Имана, айбалта, тархан, вәзир.***

а) неологизмнар;

**ә) тарихи сүзләр;**

б) архаизмнар;

в) актив сүзләр.

4. Җөмләдәге антонимнарның барысы да күрсәтелгән дөрес рәтне билгеләгез. **(2 балл)**

*Син бүген бай, бәлки, шайтаннан да ярлы иртәгә.* (Габдулла Тукай)

а) *бүген – иртәгә*;

ә) *бай – ярлы*;

**б) *бүген – иртәгә, бай – ярлы*;**

в) *син – шайтан, бүген – иртәгә, бай – ярлы*.

5. Җөмләдәге ясалма сүзләр саны дөрес күрсәтелгән рәтне билгеләгез. **(2 балл)**

*Йомгактай бер көчек агачлардагы үзгәрешләрне тикшерә һәм шатлыгыннан өреп куя.* (Рөстәм Зарипов)

**а) *йомгактай, агачлардагы, үзгәрешләрне, шатлыгыннан*;**

ә) *йомгактай, шатлыгыннан*;

б) *йомгактай, үзгәрешләрне, шатлыгыннан*;

в) *йомгактай, көчек, агачлардагы, үзгәрешләрне, тикшерә, шатлыгыннан, өреп*.

6. Җөмләдәге фигыльләрнең төркемчәләре дөрес күрсәтелгән рәтне билгеләгез. **(2 балл)**

*Урамга чыксаң, зәмһәрир суык сулышны каплый, борын эчен әчеттерә, бияләй эченә кереп, бармакларны саный.* (Туфан Миңнуллин)

а) сыйфат фигыль, хикәя фигыль, хикәя фигыль, хәл фигыль, хикәя фигыль;

ә) шарт фигыль, хикәя фигыль, хикәя фигыль, хикәя фигыль, хикәя фигыль;

б) хәл фигыль, хикәя фигыль, хикәя фигыль, хәл фигыль, хикәя фигыль;

**в) шарт фигыль, хикәя фигыль, хикәя фигыль, хәл фигыль, хикәя фигыль.**

7. Җөмләдәге калын хәрефләр белән бирелгән сүзләрнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Агач кәүсәсе* ***буйлап*** *аска төшә* ***дә*** *коры* ***һәм*** *йомшак мүк алып, тиз* ***генә*** *өскә йөгерә.* (Гарәфи Хәсәнов)

а) бәйлек, җыючы теркәгеч, җыючы теркәгеч, чикләүне белдерә торган кисәкчә;

**ә) бәйлек сүз, җыючы теркәгеч, җыючы теркәгеч, чикләүне белдерә торган кисәкчә;**

б) бәйлек сүз, көчәйтүне белдерә торган кисәкчә, җыючы теркәгеч, чикләүне белдерә торган кисәкчә;

в) бәйлек сүз, җыючы теркәгеч, җыючы теркәгеч, көчәйтүне белдерә торган кисәкчә.

8. Күпнокталар урынына куелырга тиешле тыныш билгесе дөрес күрсәтелгән рәтне билгеләгез. **(2 балл)**

*Ялкау бер эш эшли белә (****...****) чалкан ятып мышный белә.* (Мәкаль)

**а) ике нокта;**

ә) сызык;

б) өтер;

в) нокталы өтер.

9. Җөмләдәге калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

*Ул алма* ***шундый*** *матур,* ***шундый*** *тәмле һәм хуш исле!* (Идрис Туктар)

а) урын хәле;

ә) аергыч;

**б) күләм хәле;**

в) рәвеш хәле.

10. Җөмләнең баш кисәкләре дөрес күрсәтелгән рәтне билгеләгез. (2 балл)

***Иртәгә нәрсә эшлисен белмәгән кеше – иң бәхетсез кеше.*** (Максим Горький)

а) *Кеше – кеше*;

ә) *Белмәгән кеше – кеше*;

**б) *Кеше – иң бәхетсез кеше*;**

в) *Кеше – иң бәхетсез*.

**II. Башыгызны эшләтегез.**

Җәяләрне ачып, кушма, парлы һәм тезмә сүзләрне дөрес итеп языгыз. **(10 балл)**

*Өч (аяк), өченче (көн), ярым (утрау), ярым (боҗра), ярым (йорты), ярым (шар), ярым (үткәргеч), ярты (килограмм), ярты (еллык), ярты (гасыр), ярты (йорты), ярты (акыл), ярты (сәгать), әйләнә (тирә), ярым (финал), әйлән (бәйлән), биш (урынлы), премьер (министр), биш (еллык), биш (былтыр).*

**Өчаяк, өченчекөн, ярымутрау, ярым боҗра, ярым-йорты, ярымшар, ярымүткәргеч, ярты килограмм, ярты еллык, ярты гасыр, ярты-йорты, ярты акыл, ярты сәгать, әйләнә-тирә, ярымфинал, әйлән-бәйлән, бишурынлы, премьер-министр, бишьеллык, бишбылтыр.**

**III. Теоретик бирем.**

Кире ассимиляция турында аңлатыгыз, фикерегезне мисаллар ярдәмендә дәлилләгез. **(8 балл)**

**IV. Гамәли-иҗади бирем.**

*Татар халкы нинди авыр заманнарда гына яшәмәсен, Китабын һәм Язуын саклап кала алган!* (Миркасыйм Госман)

1. ***Авыр*** сүзенә фонетик анализ ясагыз. **(3 балл)**

2. ***Китап*** сүзеннән башланган 5 мәкаль уйлап языгыз. **(5 балл)**

Мәсәлән: (*Китап – белем чишмәсе. Китап – галим, телсез мөгаллим. Китапның белмәгәне юк. Китапсыз өй – ишәк абзары. Китапсыз өй – тәрәзәсез бүлмә. Китап – тормыш көзгесе.*)

3. ***Үз-үзеңне,******өчен*** сүзләренә морфологик анализ ясагыз. **(6 балл)**

4. ***Нинди***, ***яшәмәсен***, ***Китабын***, ***саклап кала алган*** сүзләренең нинди җөмлә кисәге икәнлеген билгеләгез. **(4 балл)**

*Нинди* – күләм хәле, *яшәмәсен* – кире хәл, *Китабын* – туры тәмамлык, *саклап кала алган* – кушма фигыль хәбәр.

5. Сезнең “Татарча диктант” акциясен ишеткәнегез бармы? Ул кайчан һәм нинди максат белән уздырыла? Шул хактагы фикерләрегезне 10-12 җөмләдән торган бәйләнешле текст итеп языгыз. **(10 балл)**